Eesti Draamateater
ISIKUANDMETE TÖÖTLEMISE PÕHIMÕTTED 

Mis on isikuandmete töötlemine? 
Isikuandmete töötlemine on igasugune isikuandmetega tehtav toiming, sh isikuandmete  kogumine, salvestamine, korrastamine, säilitamine, muutmine ja avalikustamine, juurdepääsu võimaldamine, päringute teostamine ja väljavõtete tegemine, edastamine, ristkasutamine, ühendamine, kustutamine või hävitamine, või mitu eelnimetatud toimingut, sõltumata toimingute teostamise viisist ja kasutatavatest vahenditest.
Isikuandmete vastutav töötleja on SA Eesti Draamateater (edaspidi Draamateater), registrikood 90008264, aadress Harju maakond, Tallinn, Kesklinna linnaosa, Pärnu mnt 5, 10148, e-post info@draamateater.ee.
Miks Eesti Draamateater isikuandmeid töötleb ja milliseid isikuandmeid? 
SA Eesti Draamateater (edaspidi Draamateater) töötleb isikuandmeid sõlmitud lepingutest tulenevate kohustuste täitmiseks ja teenuste osutamiseks ning vara ja isikute kaitseks. Isikuandmete töötlemise aluseks Draamateatris on kehtivad seadused ja õigustatud huvi. 
Isikuandmed on mistahes andmed, mis võimaldavad isiku tuvastada. 
Isikuandmed, mida vajadusel töödeldakse: nimi, isikukood, kontaktandmed (telefon, e-post), isikut tõendava dokumendi number ja kehtivusaeg, haridus, perekonnaseis, muud lepingueelsete läbirääkimiste ja/või sõlmitud lepingu täitmise käigus saadud andmed.
Kuidas Draamateater isikuandmeid töötleb? 
Draamateater töötleb isikuandmeid vastavalt EL-i Isikuandmete kaitse üldmääruses ja siseriiklikes õigusaktides sätestatud nõuetele ning Andmekaitse Inspektsiooni juhistest lähtudes. 
Draamateater jälgib isikuandmete töötlemisel järgmisi põhimõtteid: 
seaduslikkus – isikuandmeid kogume vaid ausal ja seaduslikul teel; 
eesmärgikohasus ja kasutuse piiramine – isikuandmeid kogume üksnes määratletud ja õiguspäraste eesmärkide saavutamiseks ning ei töötle neid viisil, mis ei ole andmetöötluse eesmärkidega kooskõlas. Isikuandmeid kasutame muudel eesmärkidel üksnes isiku nõusolekul või selleks pädeva organi loal; 
minimaalsus – isikuandmeid kogume vaid ulatuses, mis on vajalik määratletud eesmärkide saavutamiseks; 
andmete kvaliteet – isikuandmed on ajakohased, täielikud ning vajalikud seatud andmetöötluse eesmärgi saavutamiseks; 
turvalisus – isikuandmete kaitseks rakendame turvameetmeid, et kaitsta neid tahtmatu või volitamata töötlemise, avalikuks tuleku või hävimise eest. 
individuaalse osaluse põhimõte: isikut tuleb teavitada tema kohta kogutavatest andmetest, talle tuleb võimaldada juurdepääs tema kohta käivatele andmetele ja tal on õigus nõuda tema kohta käivate ebatäpsete või eksitavate andmete parandamist. 
Kuidas Draamateater isikuandmeid kogub? 
Andmete töötlemine Draamateatris isikute enda algatusel toimub järgmistel põhjustel: lepingute sõlmimisel, esitatud avalduste täitmisel, uudiskirjaga liitumisel, piletite broneerimisel ja tellimuste esitamisel, esitatud teabenõuete, selgitus- ja märgukirjade menetlemisel, vabade ametikohtade täitmiseks korraldatavatel konkurssidel osalemisel jmt juhtudel. Andmete töötlemine Draamateatri algatusel võib toimuda: seadustest tulenevate toimingute ja järelevalvetoimingute teostamisel, hangete läbiviimisel, lepingute sõlmimisel, statistiliste aruannete esitamisel, uudiskirja tellijatele personaalsete pakkumiste tegemisel.
Kas Draamateatri veebileht www.draamateater.ee kasutab küpsiseid? 
Jah, Draamateatri veebileht kasutab küpsiseid (inglise keeles cookies). 
Küpsised on väikesed tekstifailid, mis sisaldavad Sinu arvutisse talletatavat informatsiooni ning mida kasutatakse Sinu jälgimiseks või tuvastamiseks. 
Sul on õigus oma veebilehitseja sätteid muutes küpsiste kasutamine igal ajal keelata. Sellisel juhul pead aga arvestama, et veebilehe kõik funktsioonid ei pruugi korrektselt töötada ja me ei saa pakkuda parimat kasutajakogemust. Küpsiseid on võimalik keelata veebibrauseri „help“ (eesti k„abi“) funktsiooni juhiseid järgides.  
Kui kaua Draamateater isikuandmeid säilitab? 
Draamateater säilitab isikuandmeid seadustes ettenähtud aja, võttes arvesse säilitatavate andmete aktuaalsust ja vajalikkust. Draamateatri poolt kogutud isikuandmed püsivad seadustes ettenähtud ulatuses ja aja konfidentsiaalsena. 
Värbamise ja valiku käigus kandidaatide esitatud dokumente ja muid valiku- ja värbamisprotsessi käigus tähtsust omavaid dokumente säilitatakse 1 aasta jooksul valiku lõppotsuse tegemisest. Konkursil osalejate andmeid ei avaldata teistele kandidaatidele ega isikutele, kes värbamis- ja valikuprotsessis ei osale. Kandideerija dokumentidele võimaldatakse juurdepääs isikutele, kes on seotud konkursi otsustusprotsessiga. Ei avalikustata ka teavet inimese osalemise kohta konkursil.
Kas Draamateater edastab isikuandmeid kolmandatele isikutele või avalikkusele?
Draamateater edastab isikuandmeid ja muud juurdepääsupiiranguga teavet kolmandatele isikutele ainult seadusest tulenevate kohustuste täitmiseks (näiteks andmete esitamine Maksu- ja Tolliametile, Tööinspektsioonile, Andmekaitse Inspektsioonile vmt). Samuti edastame isikuandmeid kolmandatele isikutele, kui isik on seda ise palunud ja/või isiku nõusolekul. 
Kas ma saan tutvuda isikuandmetega, mis Draamateater on minu kohta kogunud? 
Jah, saad. Sul on õigus teada, milliseid isikuandmeid Draamateater Sinu kohta kogunud on. Draamateater väljastab nõutavad isikuandmed või põhjendab andmete väljastamisest või teabe andmisest keeldumist taotluse saamise päevale järgneva viie tööpäeva jooksul. Riiklikest registritest saab enda kohta käivaid andmeid kontrollida ka riigiportaalist eesti.ee.
Selleks saada vastavasisuline päring digiallkirjastatult aadressile info@draamateater.ee.
Kas ma saan mind puudutavaid ebatäpseid isikuandmeid muuta? 
Jah, saad. Juhul, kui avastad, et Sind puudutavad isikuandmed on ebatäpsed, on sul on õigus nõuda, et me ebatäpsed isikuandmed parandaksime või eemaldaksime. Uudiskirja tellijal on igal ajal õigus esitada vastav avaldus liikmeskonnast lahkumiseks. 
Saada vastavasisuline teade infoga, kas soovid andmete parandamist või eemaldamist digiallkirjastatult aadressile info@draamateater.ee.
Kas ma saan nõuda mind puudutavate isikuandmete töötlemise piiramist, lõpetamist ja/või kustutamist? 
Jah, saad. Sellisel juhul pead aga arvestama, et olenevalt meievahelise koostöö liigist, ei pruugi peale seda olla võimalik Sinuga koostööd jätkata. 
Kui soovid, et piiraksime või lõpetaksime Sinu isikuandmete töötlemise ja/või kustutaksime need, siis saada meile vastavasisuline nõue digiallkirjastatult aadressile info@draamateater,ee.
Kas ja kuidas Draamateater kasutab videovalvet? 
Draamateater kasutab territooriumi ja vara valveks ja isikute kaitseks videovalvet. Videovalve on Draamateatri hoone maja igas küljes, parklas ning hoones sees. Väliperimeetri videovalve ja hoone sees olev videovalve on reaalajas jälgitav turvalisuse eest vastutavale isikule. Kaamerate salvestused kustutatakse 1,5 kuu möödumisel, kui ei esine turvaintsidente. Kaamera salvestusi ei avaldata selleks mitte õigust omavatele isikutele
Kas Eesti Draamateatril on andmekaitsespetsialist? 
Jah, Eesti Draamateatril on määratud andmekaitsespetsialist. 
Kust ma saan andmekaitse kohta lisainformatsiooni? 
Isikuandmete töötlemise kohta Draamateatris saad lisainfot saates vastavasisulise päringu andmekaitsespetsialistile aadressil info@draamateater.ee.
Täiendava info saamiseks on Sul alati võimalik pöörduda ka Andmekaitse Inspektsiooni poole.
Kui isiku hinnangul on asutus kogunud või kasutanud tema andmeid ebaseaduslikult või ei väljasta isikule tema kohta andmeid, siis on õigus pöörduda vastavasisulise kaebusega Andmekaitse Inspektsiooni või kohtu poole.
